Вельмі складана фарміраваць талерантнасць у дзяцей, калі гэтай якасцю не валодаюць бацькі, калі яны не з’яўляюцца саюзнікамі педагогаў у вырашэнні гэтай праблемы. Сям’я ў многім можа дапамагчы дашкольнай установе. Аднак вельмі часта менавіта бацькі сеяць зярняты варожасці, непрыязнасці, нават не заўважаючы гэтага. Дзеці ўбіраюць ацэнкі бацькоў, успрымаюць іх негатыўныя адносіны да іншых людзей, не такіх, як усе. Перавыхаваць бацькоў наўрад ці зможа педагог, але паўплываць на характар узаемаадносін бацькоў з дзецьмі, адкарэкціраваць іх дзеянні ў адносінах да дзіцяці і іншых людзей можна. У аснове гэтага ўзаемадзеяння павінна ляжаць ідэя гуманізму.